**2η ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ**

**Τίτλος Σχεδίου: Σχέδιο Παροχής Κυβερνητικών Χορηγιών σε Ιδιωτικά και Δημόσια Νοσηλευτήρια με σκοπό τη Διαπίστευση (Accreditation)**

**Σκοπός**

To Σχέδιο αποσκοπεί στην παροχή οικονομικών κινήτρων στα Νοσηλευτήρια με σκοπό τη διαπίστευση τους με πρότυπα από Οργανισμούς που εξειδικεύονται στη νοσοκομειακή φροντίδα (ISQua). Αφορά ιδιωτικά νοσηλευτήρια και δημόσια νοσηλευτήρια.

Παρέχεται

* κάλυψη μέρους των συμβουλευτικών υπηρεσιών για την προετοιμασία του νοσηλευτηρίου
* κάλυψη μέρους του κόστους απόκτησης πιστοποιητικού διαπίστευσης.

**Χρηματοδότηση**

Το σχέδιο θα χρηματοδοτηθεί από τον Μηχανισμό Ανάκαμψης και Ανθεκτικότητας (ΜΑΑ) της Ευρωπαϊκής Ένωσης, το κεντρικό εργαλείο του NextGenerationEU. Ο συνολικός προϋπολογισμός του Σχεδίου, το οποίο υλοποιείται στο πλαίσιο του μέτρου C1.1I4 του Σχεδίου Ανάκαμψης και Ανθεκτικότητας Κύπρου (ΣΑΑ), ανέρχεται στα €2.5 εκ., ενώ το ποσό που θα διατεθεί στο πλαίσιο της παρούσας δεύτερης πρόσκλησης ανέρχεται στα €.1.3εκ (εξοικονόμηση από 1η πρόσκληση)  
  
Ως αρμόδιος Φορέας Υλοποίησης (ΦΥ) του παρόντος σχεδίου στο πλαίσιο του ΣΑΑ έχει οριστεί το Τμήμα Ιατρικών Υπηρεσιών και Υπηρεσιών Δημόσιας Υγείας (ΙΥ &ΥΔΥ) του Υπουργείου Υγείας.

**Δικαιούχοι και Ύψος Χορηγίας**

Δικαιούχοι για χορηγία είναι ιδιωτικά νοσηλευτήρια που έχουν άδεια ίδρυσης σύμφωνα με τον Περί Ιδιωτικών Νοσηλευτηρίων (Έλεγχος Ίδρυσης και Λειτουργίας) Νόμους του 2001 - 2022, όπως αυτοί εκάστοτε τροποποιούνται, και δημόσια νοσηλευτήρια, που δραστηριοποιούνται στις ελεγχόμενες από τη Δημοκρατία περιοχές.

**Συγκεκριμένα:**

* Ιδιωτικά Νοσηλευτήρια εκτός ΓεΣΥ επιχορηγούνται σύμφωνα με τους Κανονισμούς DeMinimis (ανώτατο συσωρευτικό όριο επιχορήγησης 200.000 για όλα τα σχέδια Σχεδίου Ανάκαμψης Ανθεκτικότητας που είναι δικαιούχοι).
* Ιδιωτικά Νοσηλευτήρια εντός ΓεΣΥ (με πέραν του 80% των δραστηριοτήτων τους να είναι εντός ΓεΣΥ) εξαιρούνται των Κανονισμών DeMinimis
* Δημόσια Νοσηλευτήρια εξαιρούνται των Κανονισμών DeMinimis
* Νοσηλευτήρια που εμπίπτουν στις πιο πάνω κατηγορίες και είναι ήδη διαπιστευμένα και προτίθενται να επαναδιαπιστευτούν

Οι δικαιούχοι μπορούν να λάβουν χρηματοδότηση, ως εξής:

**Επιχορηγούνται οι Συμβουλευτικές Υπηρεσίες** που απαιτούνται για την προετοιμασία του νοσηλευτηρίου, μέχρι **50% της δαπάνης** με μέγιστο πόσο:

|  |  |
| --- | --- |
| **Κατηγορία Ιδιωτικού**  **Νοσηλευτηρίου** | **Ανώτατο Ποσό σε Ευρώ** |
| Α. Νοσοκομεία | 25.000 |
| Β. Πολυκλινικές | 15.000 |
| Γ. Κλινικές | 12.500 |
| Δ. Κλινικές Ημερήσιας Νοσηλείας | 10.000 |
| **Κατηγορία Δημόσιου Νοσηλευτηρίου** | **Ανώτατο Ποσό σε Ευρώ** |
| Α. Πέραν των 5 ειδικοτήτων και τουλάχιστον 30 κλίνες | 25.000 |
| Β. Από 3 μέχρι 5 ειδικότητες και τουλάχιστον 3 κλίνες ανά ειδικότητα | 15.000 |
| Γ. Μέχρι 2 ειδικότητες και τουλάχιστον 3 κλίνες ανά ειδικότητα | 12.500 |
| Δ. Ημερήσιας Νοσηλείας με ωράριο εργασίας 07.00 – 19.00 και τουλάχιστον 2 κλίνες ανά ιατρική ειδικότητα | 10.000 |

**Επιχορηγείται η απόκτηση πιστοποιητικού Διαπίστευσης** με την ολοκλήρωση της διαδικασίας διαπίστευσης, μέχρι **70% της δαπάνης** με μέγιστο ποσό:

|  |  |
| --- | --- |
| **Κατηγορία Ιδιωτικού**  **Νοσηλευτηρίου** | **Ανώτατο Ποσό σε Ευρώ** |
| Α. Νοσοκομεία | 35.000 |
| Β. Πολυκλινικές | 30.000 |
| Γ. Κλινικές | 25.000 |
| Δ. Κλινικές Ημερήσιας Νοσηλείας | 15.000 |
| Κατηγορία Δημόσιου Νοσηλευτηρίου | Ανώτατο Ποσό σε Ευρώ |
| Α. Πέραν των 5 ειδικοτήτων και τουλάχιστον 30 κλίνες | 35.000 |
| Β. Από 3 μέχρι 5 ειδικότητες και τουλάχιστον 3 κλίνες ανά ειδικότητα | 30.000 |
| Γ. Μέχρι 2 ειδικότητες και τουλάχιστον 3 κλίνες ανά ειδικότητα | 25.000 |
| Δ. Ημερήσιας Νοσηλείας με ωράριο εργασίας 07.00 – 19.00 και τουλάχιστον 2 κλίνες ανά ιατρική ειδικότητα | 15.000 |

Η μέγιστη διάρκεια για την ολοκλήρωση των χρηματοδοτούμενων επενδύσεων, η οποία καθορίζεται στον Οδηγό του Σχεδίου, διαφοροποιείται μεταξύ των κατηγοριών νοσηλευτηρίων Α-Β και Γ-Δ. **Στην περίπτωση της κατηγορίας Α-Β η διαδικασία εξασφάλισης και υποβολής του πιστοποιητικού διαπίστευσης θα πρέπει να έχει ολοκληρωθεί το αργότερο εντός 30 μηνών από την υποβολή αίτησης συμμετοχής στο Σχέδιο, και όχι αργότερα από τις 30/06/2026, δεδομένης της εναπομείνασας περιόδου για υλοποίηση του Σχεδίου στα πλαίσια του ΣΑΑ και των σχετικών δεσμεύσεων της Κυπριακής Δημοκρατίας μέσω του παρόντος Σχεδίου.**

Οι ενδιαφερόμενοι θα μπορούν να υποβάλουν την **αίτηση**τους μόνο με **συστημένο ταχυδρομείο ή δια χειρός εξασφαλίζοντας απόδειξη παραλαβής**. Το Έντυπο υποβολής της αίτησης θα πρέπει να είναι πλήρως συμπληρωμένο και να επισυνάπτονται όλα τα δικαιολογητικά έγγραφα που ζητούνται σ’ αυτό. **Η χρονική περίοδος υποβολής αιτήσεων ορίζεται από τη Δευτέρα 20η Νοεμβρίου μέχρι την Δευτέρα 4η Δεκεμβρίου 2023, και ώρα 15:00.**

Η αίτηση θα πρέπει να υποβάλλεται στην πιο κάτω διεύθυνση:

**Σχέδιο Παροχής Κυβερνητικών Χορηγιών σε Ιδιωτικά και Δημόσια Νοσηλευτήρια με σκοπό τη Διαπίστευση (Accreditation)**

**(Υπόψη: Δρ Καρολίνα Στυλιανού)**  
**Ιατρικές Υπηρεσίες και Υπηρεσίες Δημόσιας Υγείας**  
**Κτήριο «Γιώρκειο», Μεσοπάτωμα, Γραφείο Μ29**  
**Προδρόμου 1 και Χείλωνος 17**  
**1448 Λευκωσία**

Για ερωτήματα σχετικά με το σχέδιο, οι ενδιαφερόμενοι μπορούν να επικοινωνούν στην ηλεκτρονική διεύθυνση:

**hospitalaccreditation@mphs.moh.gov.cy**

Η **σειρά προτεραιότητας επιδότησης** θα καθορίζεται με βάση τη **σειρά υποβολής των αιτήσεων**(άμεση αξιολόγηση) και το **ανώτατο ποσό εγκρίσεων δεν θα ξεπεράσει το διαθέσιμο προϋπολογισμό της Πρόσκλησης**.

Όλα τα σχετικά έγγραφα και ο πλήρης **Οδηγός** του Σχεδίου με όλους τους όρους συμμετοχής βρίσκονται αναρτημένα στην ιστοσελίδα του Φορέα Υλοποίησης (<https://www.moh.gov.cy/Moh/mphs/mphs.nsf/All/B1E4E351924399E5C22589C9002CB607?OpenDocument>)